༈།།ལགས།རྣམ་གླིང་ཞྭ་དམར་སྤྲུལ་པའི་སྐུ་ནས།།
ཆོས་དྲུག་སྔོན་འགྲོའི་ཚད་མེད་བཞིའི་ངག་འདོན་གྱི་དོན་ག་ཡིན་འདྲི་བ་མཛད་པས་ལན་ཕྱོགས་མཚོན་ཙམ་གསོལ་བར།སྤྱིར་འདི་ལ་རྒྱུད་སྡེ་བཞི་དང་དབང་བཞིའི་རིམ་པ།དོན་དམ་པའི་
ཚད་མེད་བཞི་སོགས་དང་སྦྱར་བའི་རྡོ་རྗེའི་ཚིག་བརླིང་པོའི་དོན་མཐའ་ཡས་པར་སྟོན་པའི་བཤད་ཚུལ་དུ་མ་ཞིག་ཡོད་པར་སྣང་ཡང་།དཔྱིས་ཕྱིན་པ་ཞིག་ཞུ་ངོ་མ་འཐོགས་པས།དེ་ལམ་ཚད་

མེད་བཞིའམ།ཚངས་གནས་བཞི་དང་སྦྱར་བའི་འབྲུ་འགྲེལ་ཉུང་བསྡུས་ཤིག་སྤོ་བར།ཨོཾ་ནི་བཀྲ་ཤིས་པ་དང་།དཔལ་སོགས་དོན་མང་པོར་འཇུག་ཅིང་།སྔགས་ཐམས་
ཅད་ཀྱི་མགོ་འདྲེན་དུ་འབྱུང་བ་བཞིན་འདིར་ཡང་ཚིག་རྐང་ས་པོའི་མགོ་འདྲེན་པའི་དོན་བཞག་པའོ།།དངོས་ཀྱི་རྐང་པ་དང་པོ་ནི།ནམ་མཁའི་མཐས་གཏུགས་པའི་མརྒན་རྣམས་ལ་བདེ་བ་དང
ལྡན་འདོད་ཀྱི་བྱམས་པས་ཁྱབ་པར་བྱས་ཏེ།སེམས་ཅན་ཐམས་ཅད་ཀྱི་བདེ་བ་དེའང་གནས་སྐབས་ཀྱི་བདེ་བ་ཉི་ཚེ་བ་ལྟ་བུ་མ་ཡིན་པ།རྡོ་རྗེ་སྟེ་མཆོག་ཏུ་མི་འགྱུར་བདེ་བ་ཆེན་པོ་ལ་ལོངས
སྤྱོད་ཅིང་།བདེ་ཆེན་དེ་ཉིད་ལ་སྤྱོད་པའི་རྒྱུ་བླ་ན་མེད་པའི་སྔགས་ཀྱི་ཐེག་པའི་ནང་གི་ལམ་ལ་སེམས་ཅན་ཐམས་ཅད་འཇུག་པར་གྱུར་ཅིག།བདེ་བ་དེ་ཉིད་ཀྱི་རྒྱུ་དང་འབྲས་བུ་ལ་བདག་གིས་སེམས།།
ཅན་ཐམས་ཅད་སྦྱོར་བའི་ཕྱིར་དུ་དེ་རྣམས་ལ་ཚད་མེད་པའི་བྱམས་པ་ཆེན་པོའི་བློས་མཐའ་གཅིག་ཏུ་ཆགས་པས་འཁོར་པ་ཇི་སྲིད་པར་གཞན་དོན་ལ་བརྩོན་པའི་ཤུགས་དང་སྐད་ཅིག་ཀྱང་མི་འབྲལ
བར་ཤིན་ཏུ་རྗེས་སླ་བྱམས་པ་དང་ལྡན་པས་ཆགས་པར་བྱས་ཏེ།བྱམས་པ་ཆེན་པོའི་ཕྲིན་ལས་ཀྱི་མཐུ་བསྒྲུབ་པའི་ཕྱིར།སྔགས་ཀྱི་རྣལ་འབྱོར་ལ་ཞུགས་ནས་བདག་དོན་བདེ་ཐག་ཏུ་ཐུབ་

སྟེསྟེ།གཞན་དོན་འབད་མེད་དུ་བྱེད་ནུས་པར་གྱུར་ཅིག།ཅེས་པས་བྱམས་པ་ཚད་མེད་ཀྱི་དོན་སྟོན་པའོ།།རྐང་པ་གཉིས་པ་ནི།བདག་གིས་མཁའ་མཉམ་གྱི་འགྲོ་བ་རྣམས་རྒྱུའང་འབྲས་བུའི
སྡུག་བསྔལ་དང་བྲལ་པར་བྱེད་འདོད་ཀྱི་སྙིང་རྗེ་ཆེན་པོ་དང་ལྡན་པས།སེམས་ཅན་ཐམས་ཅད་གནས་སྐབས་དང་མཐར་ཐུག་གི་སྡུག་བསྔལ་ཐམས་ཅད་དང་བྲལ་བ་དང་།དེ་ལྟ་བུའི་སྡུག་བསྔལ་
འབྱུང་བའི་རྒྱུ་མ་རིག་པ་དེ་ཉིད་རིག་པའི་ཡེ་ཤེས་རྡོ་རྗེ་ལྟ་བུའི་ཏིང་ངེ་འཛིན་གྱིས་བཅོམ་ཏེ་ཡང་དག་པའི་གནས་ཐོབ་པ་དང་།དེ་ལ་སྦྱོར་བའི་རྒྱུ་སྔགས་ཀྱི་ཐེག་པའི་ལམ་ལ་ཞུགས་ནས་སྔགས།
ཀྱི་ཚུལ་ཁྲིམས་རྣམ་པར་དག་པས་སེམས་ཅན་ནམས་ཀྱི་རྒྱུད་རབ་ཏུ་བསྡམས་ཤིང་།སྔགས་ཀྱི་སྤྱོད་པ་རྣམ་པར་དག་པ་སྤྱད་པས་ཟུང་འཇུག་གི་ལམ་ལ་མྱུར་དུ་བཟོད་ནས་ཕྱིར་མི་ལྡོག་པར་གྱུར
ཅིག།དེ་ལྟར་བདག་གིས་སེམས་ཅན་དེ་རྣམས་སྡུག་བསྔལ་རྒྱུ་དང་བཅས་པ་ལས་ཐར་པའི་སླད་ཐེག་པ་ཆེན་པོ་ལ་གཞུག་པའི་ཕྱིར།རྫུ་འཕྲུལ་དང་མངོན་ཤེས་སོགས་ལ་བརྟེན་པའི་ཐབས།
མཁས་ཀྱི་སྤྱོད་པ་ཟབ་མོས་སེམས་ཅན་རྣམས་ཡང་དག་པའི་ལམ་དང་འབྲས་བུར་སྦྱར་བར་བྱའོ་སྙམ་པའི་སྙིང་རྗེའི་བརྩེ་བ་ཆེན་པོ་དང་ལྡན་ཅིང་།ཤིན་ཏུ་འང་བརྩེ་བས་རྗེས་སུ་འཁྱུད་པའམ

བསྡམས་བྱར་བྱས་ཏེ་དེའི་ཕྱིར་ལམ་ཟབ་མོ་ལ་བརྩོན་པས་དུས་མྱུར་བ་ཉིད་དུ་དེ་དག་གི་སྡུག་བསྔལ་རྒྱུ་དང་འབྲས་བུར་བཅས་པ་ལས་བདག་ཁོ་ནས་སྐྱོབས་ནུས་པའི་མཐུ་དང་
ལྡན་པར་གྱུར་ཅིག།ཅེས་སྙིང་རྗེ་ཚད་མེད་ཀྱི་དོན་ཏོ།།རྐང་པ་གསུམ་པ་ནི།མཁའ་ཁྱབ་ཀྱི་སེམས་ཅན་ཐམས་ཅད་སྡུག་བསྔལ་གྱི་ཚོགས་དང་བྲལ་བའི་བདེ་བ་དེ་ཉིད་ལས་ནམ་ཡང་ཉམས་པའམ།
འཕོ་བ་མེད་པའི་དོན་གྱི་ཕྱིར།རྡོ་རྗེ་ལྟར་རབ་ཏུ་བརྟན་ཅིང་མཆོག་ཏུ་མི་འགྱུར་བའི་བདེ་བ་ཆེན་པོས་སེམས་ཅན་རྣམས་ཀྱི་རྒྱུད་ཡོངས་སུ་གང་བའི་བདེ་བའི་རོས་ཡང་དག་པར་མྱོས་པ་སྟེ་བདེ་
ཆེན་དེ་ཉིད་དང་རྟག་ཏུ་མི་འབྲལ་པར་ལོངས་སྤྱོད་པར་བདག་ཉིད་དགའ་བ་ཚད་མེད་པའི་སྒོ་ནས་འགྲོ་བའི་དོན་བྱེད་པར་གྱུར་ཅིག།ཅེས་པས་དགའ་བ་ཚད་མེད་ཀྱི་དོན་སྟོན་པའོ།།རྐང་པ་བཞི
པ་ནི།སེམས་ཅན་ཐམས་ཅད་དེ་ལྟ་བུའི་བདེ་བ་དང་ལྡན།སྡུག་བསྔལ་དང་བྲལ་བ་ལ་བདག་དགའ་བ་དེའང་ཀུན་ལ་སྙོམས་པའི་སེམས་དེ་ཉིད་རྡོ་རྗེ་ལྟར་མི་མཐུན་ཕྱོགས་ཀྱི་རྐྱེན་གང་གིས་
ཀྱང་མི་བརྫི་བ།དཔ་གཉེན་བར་མས་བསྡུས་པའི་འགྲོ་བ་རྣམས་ལ་ཉེ་རིང་ཆགས་སྡང་གིས་མ་བསླད་ཅིང་།ཕྱོགས་རིས་མེད་པའི་བཏང་སྙོམས་ཆེན་པོ་དང་ལྡན་པའི་བྱང་ཆུབ་ཀྱི་སེམས་རྣམ་མ་ལ

བདག་ཉིད་དུས་རྟག་ཏུ་དབང་འབྱོར་པ་བྱས་ནས་ཐབས་ལ་མ་རྨོངས་པའི་ཤེས་རབ་ཀྱིས་སྦྱོར་བས་ཕྱོགས་ལྷུང་མེད་པའི་ཕྲིན་ལས་ཀྱིས་རྗེས་སུ་བཟུང་སྟེ།སེམས་ཅན་དེ་རྣམས་ཞི་པ་དམ་པ་ཕྱག་རྒྱ
ཆེན་པོའི་དབྱིངས་སུ་མྱ་ངན་ལས་འདས་པའི་སར་གྲོལ་པར་བྱེད་པར་གྱུར་ཅིག།ཅེས་བཏང་སྙོམས་ཚད་མེད་ཀྱི་དོན་སྟོན་པ་ལགས།དེ་ལྟར་བཤད་སྲོལ་ཕྱོགས་གཅིག་གི་སུར་གྱི་ཆ་ཤས་ཕྲ་མོའི་སྙིར
པོ་ཙམ་ཞིག་ཉུང་ངུང་བསྡུས་ཏེ་ཕུལ་བ་དགེ་ལེགས་འཕེལ།།